Bolwell Nagari

Bolwell Nagari er en serie bilmodeller fra det australske selskapet Bolwell. Modellen ble først levert fra 1969 til 1972, og navnet ble hentet frem igjen i 2006 da selskapet annonserte at de arbeidet med en ny modell.

Selskapet leverte først Nagari som byggesett, og det var først fra 1969 med modellen Mk VIII at selskapet leverte komplette biler. Frem til 1972 ble det produsert 127 coupémodeller samt 13 cabrioleter av denne modellen, som var utstyrt med V8-motor fra Ford og andre komponenter fra Ford og Austin.

Det ble gjort et forsøk på å returnere i 1979 med modellen Ikara, utstyrt med motor fra Volkswagen Golf. Kun 10 eksemplarer ble bygget, og selskapet sluttet med bilproduksjon.

2006 

Sent i 2006 ble det annonsert at Bolwell hadde planer om produksjon av en ny sportsbil med karosseri i karbonfiber kalt Nagari. Selskapet vil presentere modellen på bilutstillingen i Melbourne i slutten av februar 2008.

Eksterne lenker 
 Bolwells offisielle nettsider

Bilmodeller
Bilmodeller introdusert i 1969